– I dag sker hovedparten af udviklingen i byggeriet fra A til B, men for at overleve gælder det nu om også at afprøve ting og se, om det er den rigtige måde at gøre det på. Der er stadig brug for ingeniørhjernerne i byggeriet, og for at ting er systematiseret, men derudover er man nødt til at have en grundkerne i virksomheden, der er gearet til den eksponentielle udvikling; dvs. en kultur, der kan rumme eksperimenter sideløbende med de lineære arbejdsgange, så der kommer et eksperimenterende lag ind, hvor det er relevant, forklarer Preben Mejer, it-ekspert og direktør for det digitale videncenter Radr.